Berta wa Blangy
Berta wa Blangy (pia: wa Artois; Artois, leo nchini Ufaransa, katikati ya karne ya 7; Blangy-sur-Ternoise, 4 Julai, 725) alikuwa mwanamke wa ukoo wa kifalme  ambaye, baada ya kuolewa  na kuzaa watoto watano, alipobaki mjane alijiunga na monasteri aliyokuwa ameianzisha pamoja na mabinti wake Deotila na Getrude. Baada ya kuiongoza miaka kadhaa kama abesi, alijifungia chumbani hadi kifo chake kilichomfikia akiwa na umri wa miaka 85.